До Министерството на регионалното развитие и благоустройство

**Жалба**

От

Мария Желязкова, живуща в гр. Бургас, ул. ,,Хан Крум” 36

 Уважаеми г-н министър,

бих искала да Ви запозная с няколко нередности, извършени в нашия частен имот на ул. ,,Хан Крум”36 , гр. Бургас. До нашия двор на горепосочения адрес започна строеж. В Понеделник на 31.10.22., стартираха изкопни работи и събориха оградата, която разделя нашия парцел от техния. Навлязоха в нашия частен имот и нанесоха имуществени щети, унищожавайки частна собственост. На 01.11.2022г., Вторник сутринта в 7:30ч., техния багер отскубна смокинята, която се намираше в нашия двор и на парчета я разхвърля навсякъде. Същото се случи и с другото ни дърво. Ние съсобствениците ги поддържахме и подкастряхме, дърветата бяха със здрава коренна система. Градинката ни също е срутена нацяло. Бих определила това деяние, като самоуправство.

На следващия ден изпълнителите на обекта, поставиха временна ограда, която според професионално мнение на геодезисти, също не е поставена правилно. В случая оградата се намира навътре в нашия двор. Преди това деяние, използвахме двора и за гараж, но сега сме възпрепятствани в нашия собствен имот. Изкопните работи на строителите навлязоха 2 м. в нашия парцел, има отнемане на земни маси в дълбочина. Притеснени сме, това застрашава двора ни от срутване при дъждове. Няма поставени укрепващи стени, както по принцип е редно и се прави професионално при започване на строеж. Живеем в страх да не се случи нещо с нас докато спим. Заради некачествения строеж има опасност сградата ни да подаде. Отделно ситуацията при съседите ми е такава, че те са възпрепятствани да се приберат у дома. Заради строежа хората са принудени да минават през друг съседен двор за да достигнат до своя дом. А не дай си боже в една извънредна ситуация, ако се наложи да дойде линейка или пожарна, то те са възпрепятствани да достигнат до входа на сградата. Т.е. ситуацията, в която хората са поставени е животозастрашаваща. Ако дойдете да погледнете какъв строеж се извършва тук, ще видите едно голямо безумие и абсолютен парадокс.

Уведомили сме нужните институции за извършените нарушения и щети. Очакваме реакция от тяхна страна.

Чувствам, като мой дълг да се боря с всякакви беззакония в държавата и вярвам, че нещата ще се оправят тогава, когато всеки проявява гражданска позиция.

 Молбата ми към Вас е за незабавно съдействие.

С уважение:

Мария Желязкова 18.11.2022г. Гр. Бургас

 Тел. 0878 331727